作者：刘过
词牌/韵律：沁园春

paragraphs: 问讯竹湖，竹如之何，如何未归。
道吴山越水，无非佳处，来无定止，去亦何之。
莫是秋来，未能忘耳，心与孤云相伴飞。
愁无奈，但北窗寄傲，南涧题诗。
人生万事成痴。
算世上久无公是非。
恨云台突兀，无君子者，雪堂寥落，有美人兮。
疏雨梧桐，微云河汉，钟鼎山林无限悲。
阳山县，是昌黎误汝，汝误昌黎。